**Hajdúbagos Község Önkormányzata Képviselő-testületének 11/2020. (IV.06.) önkormányzati rendelete**

**az Önkormányzat Szervezeti és Működési Szabályzatáról szóló 19/2019. (X.23.) önkormányzati rendelet módosításáról**

Hajdúbagos Község Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. §. (1) bekezdés d), valamint a Magyarország helyi önkormányzatairól 2011. évi CLXXXIX. törvény 53. (1) bekezdésében szabályozott feladatkörében Hajdúbagos Község Önkormányzata Képviselő-testülete szervezeti és működési szabályzatról szóló 19/2019. (X.23.) önkormányzati rendelet (továbbiakban Rendelet) módosítására az alábbiakat rendeli el:

**1. §**

Az Önkormányzat Szervezeti és Működési Szabályzatáról szóló 19/2019. (X.23.) önkormányzati rendelet (a továbbiakban: Rendelet) IX. Fejezete az alábbiak szerint módosul:

***„HAJDÚBAGOSI CSALÁD- ÉS GYERMEKJÓLÉTI SZOLGÁLAT***

***30.§***

*(1)       Hajdúbagos Község Önkormányzata a Mötv. 13. § (1) bekezdés 8. és 8.a. pontjában írt feladatokat, figyelemmel a szociális igazgatásról és szociális ellátásokról szóló 1993. évi III. törvényben, valamint a gyermekek védelméről és gyámügyi igazgatásról szóló 1997. évi XXXI. törvényben előírtakra család- és gyermekjóléti szolgálatot tart fent.*

*(2)       A család- és gyermekjóléti szolgálat ellátási területe Hajdúbagos Község lakosságára terjed ki.*

*(3)       A család- és gyermekjóléti szolgálat működését szakmai program szabályozza.*

*(4)      Az önkormányzat a család- és gyermekjóléti szolgálatot a 4. számú függelék alapján kormányzati funkción, a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/2000 (IV. 30.) NM rendelet 2. számú mellékletében meghatározott képesítési előírásoknak megfelelő közalkalmazott foglalkoztatásával működteti.*

*(5)       A közalkalmazott tevékenységét a rá vonatkozó hatályos jogszabályok alapján végzi. Tevékenységéről szakmai programot készít.*

*(6)       A család- és gyermekjóléti szolgálat a polgármesternek közvetlenül alárendelt, a polgármester irányítása szerint végzi tevékenységét.”*

**2. §**

**Záró rendelkezések**

(1) Ez a rendelet a kihirdetését követő napon lép hatályba. A rendelet kihirdetéséről az SZMSZ-ben foglaltaknak megfelelően, helyben szokásos módon a jegyző gondoskodik.

(2) Ez a rendelet a kihirdetését követő 2. napon hatályát veszti.

**Hajdúbagos, 2020. április 6.**

**Szabó Lukács Imre                                        Dr. Patakyné dr. Gáti Zsuzsa**

**polgármester                                                                     jegyző**

Záradék:

**A kihirdetés időpontja: 2020. április 6.**

**Dr. Patakyné dr. Gáti Zsuzsa**

**jegyző**